**Käsmu Tenniseklubi Kodukord.**

Käsmu Tenniseklubi ootab oma ridadesse kõiki tennisesõpru, kes on seotud Käsmu küla või Vihula vallaga üldisemalt või sooviksid end selle kauni piirkonnaga siduda.

Samuti ootame oma väljakutele mängima nii esmakordseid kui juba kogenud tennise sõpru.

Siinkohal palume kõikidel liikmetel ja muidu väljakute kasutuajatel parima elamuse tagamiseks järgida järgmisi tavasid:

Klubi teenuste eest tasumine

* Klubi juhatus kinnitab hiljemalt 28. veebruaril käimasoleva aasta hinnakirja.
* Väljaku kasutamise eest tuleb tasuda vastavalt kehtivale hinnakirjale koheselt peale treening lõppemist või vahetult enne treeningu alustamist (v.a. püsiaja broneerinud Klubi liikmed või kliendid).
* Püsiaja broneeringu alusel mängivad Klubi liikmed või kliendid tasuvad hinnakirja alusel kas ühe maksena hooaja alguses või igakuiselt järgneva kuu eest.
* Klubi liikme tasu koosneb ühekordsest liikmeks astumise tasust ja igaaastasest liikme maksust.
* Kehtiva hinnakirja alusel palume tasuda klubi liikmeks astumise tasu 7 päeva jooksul peale klubi liiget liikmeks astumise taotluse rahuldamisest informeerimist.
* Klubi liikmemaks tuleb tasuda igal aastal kehtiva hinnakirja alusel hiljemalt 1. aprillil.
* Kui klubi liikmeks astumise kuupäev on peale 1. aprilli, tuleb esimese aasta liikmemaks tasuda koos liikmeks astumise tasuga. Seal hulgas, kui liikmeks astumise kuupäev on peale 15. juulit, on esimesel hooajal liikmemaks pool kehtivas hinnakirjas näidatud tasust.
* Klubist väljaastumisel või väljaarvamisel tegevusaasta kestel, ei tagastata liikmele selle tegevusaasta eest tasutud liikmemaksu.

Väljakute kasutamine

* Väljaku kasutamiseks peab klubi liige või muu klient broneerima väljaku aja Klubi kodulehel või administraatori juures. Aega võib broneerida ka koheseks väljaku kasutamiseks.
* Püsiaja broneeringute puhul ei saa Klubi garanteerida kliendipoolse ühekordse tühistamise korral juba tasutud summa kompenseerimist, kuid annab endast parima asendusmängija leidmiseks.
* Klubi väljakud võivad oma asukoha tõttu olla kasutuskõlbmatud festivalide, laagrite või muude mitte-tennise ürituste tõttu. Sellisel juhul püsiajad, mis antud piirangutele langevad, kompenseeritakse.
* Väljakute kasutuspiirangud festivalide, kontserdite, laagrite jms tõttu selguvad hiljemalt 2 kuud enne piirangu realiseerumist. Klubi palub mõistavt suhtumist.
* Väljakule on lubatud minna ainult spetsiaalsetes, mittelõhkuva tallaga tennise jalanõudes. Klubi esindajatel on õigus seda reeglit eiravaid mängusõpru platsile mitte lubada. Jalatsitega väljakukatte rikkumise eest tuleb tasuda valuraha 50 eur.
* Väljakul reketit loopides, ebatsensuurseid sõnu kasutades on klubi esindajal õigus teha tennisesõbrale hoiatus. Hoiatuse eiramise eest küsib klubi valuraha 50 eur. Väljakukatte rikkumise korral tuleb klubile tasuda 100 eur.
* Klubi väljakutel on põrkeseina kasutamine lubatud ainult selleks ette nähtud kohas.
* Väljakutele ei ole lubatud kaasa võtta lemmikloomi, kuna see häirib teisi samal ajal tennist harrastavaid kliente.
* Lugupidamisest järgmiste mängijate vastu korrastab mängija väljaku enne väljakult lahkumist.
* Lugupidamisest järgmiste mängijate vastu palume lõpetada oma treening, seal hulgas väljaku korrastus, õigeaegselt. Palume ka mitte minna väljakule oma mänguajast varem.
* Heaks tavaks on, et klient lahkub väljakult enne sulgemisaega.
* Väljakutelt leitud asju hoitakse administraatori juures hooaja lõpuni. Küsi kaotatud asjade kohta julgelt infot administraatorite käest.

Liikmestaatus

* Klubi liikmeks saab kandideerida juhatusele esitatud kirjaliku avalduse alusel vastavalt Klubi põhikirjale või juhatuse poolt edastatud kutse alusel.
* Klubi liikmetele laienevad järgnevad soodustused ja eelised:
	+ Hinnakirjalised soodustused väljakute kasutamisel
	+ Püsiaja broneerimise võimalus eelisjärjekorras kuni 1 kuu enne teisi kliente
	+ Püsiaegade broneerimisel eelisjärjekorras on piirnaguks kuni 3h nädalas
	+ Juhul kui Klubi väljakud on Klubi pädevusest väljuvatel põhjustel kasutuskõlbmatud broneeritud püsiajal, pakutakse Klubi liikmele uus samaväärne aeg või kompenseeritakse broneeritud aeg.
	+ Klubilises tegevuses osalemise ja külalise kutsumise õigus: näiteks hooaja avavõistlus, sotsiaalsed üritused, masters jne.
	+ Soe süda hea algatuse toetamisest.
* Klubi liikmetelt ootame eeskujulikku käitumist Klubi esindades ning Klubi vara kasutades. Samuti entusiasmi ja head tahet Klubi tegevuse arendamisel.
* Klubi peab oma liikmete registrit, millesse kantakse Klubi liikme ees- ja perekonnanimi, sünniaeg, telefoni number ja e-maili aadress ning kaasliikmestaatus.

Üldsätted

* Klubi palub nii liikmetelt kui ka muudelt klientidelt viisakat käitumist ka väljakute ümbruses, kuna väljakud asuvad puhkekeskuses ning kõik puhkekeskuse kliendid ei pruugi olla sama entusiastlikud tennise fännid.
* Tennisekoolide ja laagrite treenerid vastutavad, et nende treeninggruppide lapsed teaks Klubi kodukorda ja järgiks seda nii väljakutel kui väljakute ümbruses.
* Klubil on õigus oma kliente valida.

Kodukord on kehtestatud Juhatuse poolt 01.02.2014.a.